Қыналы негізгі орта білім беретін мектебі қосымша білім беру

педагогының 2022-2023 оқу жылында жүргізген жұмыстарының есебі.

Қосымша білім беру арқылы тұлғаның білім алу интеллектісін арттырып,өзін-өзі тәрбиелеудің ғылыми деңгейін ұйымдастырып,танымдық белсенділігін,еңбекке көзқарасын,қарым-қатынас қабілетін,өмір сүру икемділігін,мінезіндегі ерекшеліктері мен мүмкіндіктерін ескеру,дамыту және жеке тұлға қалыптастыру.

Осы мақсатта оқу жылының қыркүйек айында қосымша білім беру педагогының жылдық жоспары бекітіліп, жоспарға сай жұмыстар қолға алынды. Әлеуметтік жағдайы төмен оқушылар,жеке қызығушылығына орай және «Девиантты» мінез-құлық тобына жататын оқушыларды үйірме жұмыстарына қатыстыру жұмыстары жүргізілді.

Қазан айында «Ұстаздық еткен жалықпас,үйретуден балаға» тақырыбында 5-9 сыныптар мерекелік кеш ұйымдастырды.1-4 сыныптар аралығында«Қарттарым асыл қазынам» кездесу кеші,«Бала еңбегін қанауға жол жоқ» акциясы,оқушылардың күзгі каникул күндерін ұйымдастыру мақсатында саяхат, спорттық шаралары жоспарланды.

Қараша айында 3-9 сыныптар аралығында «Көңілді старттар»спорттық сайыстар,«Сүйікті мектебіме-сүйікті гүлім» гүлдер көрмесі және А.Кенжеғалиеваның ұйымдастыруымен «Қол өнер-зор өнер» тақырыбында көрме жұмыстары, жол ережесіне байланысты«Назар аударыңыз,балалар!» атты плакаттар конкурсы өткізілді.

Желтоқсан айында «Менің Қазақстаным» салтанатты кеші «Қазақстанның болашағы нашасыз» суреттер байқауы,«Жасыл шырша жанында» мерекелік кеші өтті.

Қаңтар айында мектеп психологымен бірлесе отырып «Сіз балаңыздың өтпелі кезеңде екенін білесіз бе?» тақырыбында ата-анамен бала арасында дебат,«Мейірімді жүрек»қайырымдылық акциясы ұйымдастырылды.

Ақпан айында үйірме жетекшілерімен бірге 3-9сыныптар арасында «Үйірмеден үйренеміз көп» айдарымен семинар,«Бағдаршам-2023»жол қозғалыс инспекторымен кездесу кеші,«Қатігездік пен зорлық-зомбылықсыз балалық шақ» тақырыбында түсіндірме жұмыстары,7-9 сынып оқушылары арасында «Шаттыққа толы жұрекпен» ата-аналармен бірлескен тренинг өткізілді.

Наурыз айында аналар мерекесіне орай 1-7 сыныптар аралығында жеделхаттар байқауы,«Үйірмеден үйренгенім» қолөнер сайысы 5-9 сыныптар арасында,«Қош келдің,Наурыз» мерекелік отбасылық фотосурет байқауы және оқушылардың көктемгі каникул күндерін ұйымдастыру шаралары жоспарланды.

Сәуір айында 7-сәуір Дүниежүзілік денсаулық күніне орай«Дені саудың-жаны сау» спорттық шаралар,1 мамыр мерекесіне арналған «Татулық күші бірлікте» айдарында флешмоб өткізілді.

Мамыр айында 7 мамыр-Отан қорғаушылар күні мен Ұлы Жеңіс мерекесіне арналған кездесу кеші ұйымдастырылды.«Кемел келешек» тақырыбында оқу жылы бойынша дарынды оқушыларды марапаттау кеші өткізілді.«Сыңғырла соңғы қоңырау» салтанатты кеш және үйірме жұмыстарының жылдық қорытынды есебі алынды.Мектеп жанындағы жазғы лагерге жоспар құрылды.

Қосымша білім беру педагогы: З.Калиева.